એ વખતે તો ખુશાલ ગડા સામગ્રી ‘નો પ્રૉફિટ નો લૉસ’ના હિસાબે સમાજના લોકોને આપતા હતા; પણ સમય જતાં તેમની સાથે જિજ્ઞેશ સાવલા, બિપિન નાગડા, ભાવેશ દરડા, રૉબિન છેડા, વિજય છેડા, રમેશ વિકમાણી, વિનોદ નાગડા, દિલીપ નાગડા, મનીષ છેડા અને તિલક મહેશ્વરી જેવા સમાજના લોકો તન, મન અને ધનથી જોડાયા હતા. એને પગલે આ સામગ્રી રાખવા માટે એક રૂમ લેવામાં આવી અને સમાજને એ સામગ્રી વિનામૂલ્ય આપવાની શરૂઆત કરવામાં આવી અને એનો લાભ દર મહિને ૧૦થી ૧૫ પરિવારો લે છે. આ ગ્રુપ દ્વારા લોખંડની બેલ્ટવાળી નનામી અને સ્ટીલની દોણી બનાવડાવાઈ છે જેનો લાંબા સમય સુધી ઉપયોગ થઈ શકે.